## Pravilnik o vođenju evidencije i dokumentacije centara za pomoć i njegu, te načinu i rokovima za dostavu izvješća o korisnicima, vrstama usluga i drugim pitanjima

### NN 26/1998 (25.2.1998.), Pravilnik o vođenju evidencije i dokumentacije centara za pomoć i njegu, te načinu i rokovima za dostavu izvješća o korisnicima, vrstama usluga i drugim pitanjima

# MINISTARSTVO RADA I SOCIJALNE SKRBI

Na temelju članka 112. stavak 2. Zakona o socijalnoj skrbi ("Narodne
novine" br. 73/1997.) ministar rada i socijalne skrbi donosi

## **PRAVILNIK**

### **O VOĐENJU EVIDENCIJE I DOKUMENTACIJE CENTARA ZA POMOĆ I NJEGU, TE NAČINU I ROKOVIMA ZA DOSTAVU IZVJEŠĆA O KORISNICIMA, VRSTAMA USLUGA I DRUGIM PITANJIMA**

I. OPĆE ODREDBE

Članak 1.

Ovim Pravilnikom propisuje se vođenje i čuvanje evidencije i dokumentacije,
te način i rokovi za dostavu izvješća o korisnicima, vrstama usluga i drugim
pitanjima važnim za rad centra za pomoć i njegu (u daljnjem tekstu Centar).

II. EVIDENCIJA I DOKUMENTACIJA

Članak 2.

Evidencija u smislu ovog Pravilnika obuhvaća podatke o korisnicima Centra
kojima je zbog tjelesnog ili mentalnog oštećenja ili trajnih promjena u
zdravstvenom stanju ili starosti kao i zbog privremenih promjena u zdravstvenom
stanju ili tjelesnog oštećenja prijeko potrebna pomoć i njega druge osobe.

Evidencija o korisnicima iz stavka 1. ovog članka vodi se na električnom
računalu unošenjem podataka u propisane evidencije.

Članak 3.

Pod dokumentacijom u smislu ovog Pravilnika podrazumijevaju se svi spisi
predmeta koji se odnose na korisnike Centra i pružene usluge (zamolba,
rješenja, ugovori i isprave o statusu korisnika i njegovom zdravstvenom
stanju), te evidencijska kartica pruženih usluga i opis aktivnosti.

Članak 4.

Evidencija o korisnicima i pruženim uslugama je:

1. Upisnik korisnika i

2. Osobna kartica korisnika.

Članak 5.

Upisnik korisnika (obrazac 1) je kartoteka koja se vodi za sve korisnike
od početka rada Centra, od rednog broja 1, do njegovog prestanka s radom,
i sadrži:

- opće podatke o Centru (naziv i sjedište centra)

- redni broj korisnika

- ime i prezime korisnika (ime roditelja)

- adresu korisnika

- datum donošenja rješenja centra za socijalnu skrb

- datum potpisivanja ugovora Centra s korisnikom usluga,

- datum početka pružanja usluge

- datum završetka pružanja usluge.

Članak 6.

Osobna kartica korisnika (obrazac 2) sadrži:

- opće podatke o Centru (naziv i sjedište)

- ime i prezime korisnika i redni broj iz upisnika

- osobne podatke o korisniku (JMBG, mjesto rođenja, državljanstvo, adresu,
bračno stanje, zvanje)

- podatak o osnovi pružanja usluge (ugovor ili rješenje)

- podatak o početku pružanja usluge

- podatke o zdravstvenom stanju korisnika

- podatke o oblicima pomoći i njege

- podatak o plaćanju usluge

- podatak o kontakt osobi

- podatak o nadležnoj zdravstvenoj ustanovi

- podatak o završetku pružanja usluge i razlog završetka.

Članak 7.

Osobna kartica korisnika vodi se za svakog korisnika pomoći i njege.

U lijevom gornjem uglu upisuje se naziv i sjedište Centra.

U rubriku "broj korisnika" lijevo od kose crte (/) unosi se redni broj
korisnika pod kojim je upisan u Upisnik korisnika, a desno od kose crte
unosi se godina u kojoj je upisan u upisnik.

U rubrike od 1 do 7 potrebno je upisati ime i prezime korisnika te njegove
osobne podatke.

U rubrici br. 8 potrebno je označiti osnovu pružanja usluge pomoći i
njege tj. da li je s korisnikom potpisan ugovor ili mu se usluge pružaju
na osnovi rješenja centra za socijalnu skrb.

U rubrici br. 9 upisuje se datum početka pružanja usluga.

U rubrici br. 10 potrebno je upisati zdravstveno stanje odnosno razlog
zbog kojeg se korisniku pružaju određeni oblici pomoći i njege (vrsta i
stupanj tjelesnog i/ili mentalnog oštećenja, trajne ili privremene promjene
u zdravstvenom stanju ili starost, ili dijagnoza iz liječničke potvrde).

U rubrici br. 11 potrebno je označiti odgovarajući oblik pomoći i njege.

U rubrici br. 12 potrebno je označiti odnosno upisati tko plaća usluge
pomoći i njege.

Rubrika br. 13 odnosi se na podatke o kontakt osobi kojoj se u slučaju
hitnosti može i treba obratiti.

U rubrici br. 14 potrebno je upisati naziv, adresu i tel. nadležne zdravstvene
ustanove.

U rubrike br. 15 i 16 upisuje se datum završetka pružanja usluga i razlog
završetka pružanja usluge.

Članak 8.

Evidencijska kartica pruženih usluga (obrazac 3) sadrži podatke o obliku
(vrsti) pruženih usluga, datum i vrijeme pružanja usluga, te ime i prezime
i adresu korisnika.

Svrha evidencijske kartice je da korisnik usluga svojim potpisom potvrdi
pruženu uslugu djelatnika Centra. Djelatnik Centra nosi evidencijsku knjižicu
pri svakom dolasku korisniku.

Članak 9.

Opis aktivnosti (obrazac 4) služi za evidentiranje promjena kod pojedinog
korisnika usluga Centra vezano uz njegovo stanje, vrstu i obujam pruženih
usluga, kontakte sa zdravstvenim ustanovama, centrima za socijalnu skrb,
obitelj i eventualni prijedlozi, primjedbe i dr.

Obrazac sadrži: ime i prezime korisnika, opažanja davatelja usluga i
datum.

Članak 10.

Centar je dužan na osnovi dokumentacije i evidencije koju vodi o korisnicima,
vrstama usluga i drugim pitanjima, dostavljati izvješće ministarstvu nadležnom
za poslove socijalne skrbi najmanje jedanput godišnje, a na njegov zahtjev
i češće.

Članak 11.

Izvješće iz članka 10. ovog Pravilnika popunjava se na Obrascu - KUP
i dostavlja ministarstvu nadležnom za poslove socijalne skrbi najkasnije
do 15. siječnja za proteklu kalendarsku godinu.

Članak 12.

Upisnik korisnika čuva se trajno.

Dokumentacija i evidencija čine dosje korisnika koji se po završetku
pružanja usluga korisniku odlaže u pismohranu i čuva 5 godina.

Izvješće iz članka 11. ovog Pravilnika čuva se 5 godina od dana dostave
nadležnom ministarstvu.

Članak 13.

Obrasci upisnika korisnika (obrazac 1), osobne kartice korisnika (obrazac
2), evidencijske kartice pruženih usluga (obrazac 3), opisa aktivnosti
(obrazac 4) te izvješća o korisnicima, vrstama usluga i drugim pitanjima
u ......... godini (obrazac - KUP), otiskani su uz ovaj Pravilnik i čine
njegov sastavni dio.

III. PRIJELAZNE I ZAVRŠNE ODREDBE

Članak 14.

Ovaj Pravilnik stupa na snagu osmog dana od dana objave u "Narodnim
novinama".

Klasa: 550-01/98-01/111
Urbroj: 524-01/98-3
Zagreb, 17. veljače 1998.

Ministar rada i
socijalne skrbi
**Joso Škara,** v. r.

NAZIV CENTRA                                    **UPISNIK KORISNIKA**

|  |  |  |  |  |  |  |
| --- | --- | --- | --- | --- | --- | --- |
| REDNI      BROJ | IME  I PREZIME        (IME RODITELJA) | ADRESA  KORISNIKA | DATUM          DONOŠENJA     RJEŠENJA  CZSS | DATUM      POTPISIVANJA     UGOVORA | DATUM       POČETKA    PRUŽANJA   USLUGE | DATUM    ZAVRŠETKA      PRUŽANJA      USLUGE |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

  Obrazac 1

|  |  |  |  |  |
| --- | --- | --- | --- | --- |
| Centar za pomoć i njegu | | **OSOBNA KARTICA KORISNIKA** | | Br. korisnika                  \_\_\_\_\_/\_\_\_\_\_ |
| 1. Ime (ime roditelja) prezime | | | 2. JMBG  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| 3.Adresa         Telefon | | | 4. Mjesto rođenja         \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| 5. Bračno stanje | 6. Zvanje | | 7. Državljanstvo | |
| 8. Osnova pružanja usluge          Rješenje                      Ugovor | | | 9. Početak pružanja usluge | |
| 10. Zdravstveno stanje | | | 11. Oblici pomoći i njege            Organiziranje prehrane            Obavljanje kućnih poslova            Održavanje osobne higijene            Zadovoljavanje drugih potreba | |
| 12. Obveznik plaćanja usluga       CZSS       Korisnik       Druga osoba      Ime \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_      Prezime \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_     Adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_     Telefon \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_     Odnos s korisnikom \_\_\_\_\_\_\_\_\_\_\_\_\_\_\_\_\_\_\_\_\_\_ | | | 13. Kontakt osoba        Ime i prezime  \_\_\_\_\_\_\_\_\_\_\_\_\_\_\_\_\_\_\_\_\_\_\_\_      Adresa    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_      Telefon \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_     14.  Nadležna zdravstvena ustanova      Naziv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_      Adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_      Telefon \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| 15. Završetak pružanja usluge | | | 16. Razlog završetka pružanja usluge | |

*Obrazac 2*

|  |  |  |  |  |
| --- | --- | --- | --- | --- |
| Centar za pomoć i njegu | | **EVIDENCIJSKA KARTICA PRUŽENIH            USLUGA** | | |
| Ime i prezime | | | Adresa | |
| Datum | Vrijeme: od-do | | Oblik pružene usluge | Potpis korisnika ili    člana obitelji |
|  |  | |  |  |
|  |  | |  |  |
|  |  | |  |  |
|  |  | |  |  |
|  |  | |  |  |
|  |  | |  |  |
|  |  | |  |  |

*Obrazac 3*

|  |  |
| --- | --- |
| **OPIS AKTIVNOSTI**Ime i prezime korisnika \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| DATUM | Opažanja o stanju korisnika usluga, promjenama u svezi vrste i   obujma pruženih usluga, primjedbe i prijedlozi, kontakti sa   zdravstvenim ustanovama, centrima za socijalnu skrb, obitelj i drugo. |
|  |  |

*Obrazac 4*

*Obrazac
- KUP*

**Centar za pomoć i njegu**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
    (naziv i sjedište)

**IZVJEŠĆE O KORISNICIMA, VRSTAMA USLUGA I DRUGIM PITANJIMA
U \_\_\_\_\_\_\_\_\_\_\_\_\_\_\_\_\_ GODINI**

**I. Broj korisnika s obzirom na osnovi pružanja usluge:**

|  |  |  |  |  |
| --- | --- | --- | --- | --- |
|  | Broj korisnika | | | |
| Osnova pružanja usluga | Stanje na      početku g.     (1.1.\_\_\_) | Kojima je    prestalo    pružanje    usluga | Novih    tijekom    godine | Stanje na    kraju godine    (31.12.\_\_\_) |
| 1. Rješenje       CZSS\*      2. Ugovor       Centra s        korisnikom\*\*   **Ukupno (1+2)** |  |  |  |  |

\*CZSS - Centar za socijalnu skrb
\*\*Centar - Centar za pomoć i njegu

**II. Broj pruženih usluga pomoći i njege i sredstva utrošena za korisnike
usluga po rješenju CZSS**

|  |  |  |
| --- | --- | --- |
| Usluge pomoći    i njege | Broj usluga       po rješenju               CZSS | Broj usluga po           ugovoru s        korisnikom |
| 1. Organiziranje prehrane |  |  |
| 2. Obavljanje kućnih poslova |  |  |
| 3. Održavanje osobne higijene |  |  |
| 4. Drugo |  |  |
| UKUPNO ( 1+2+3+4) |  |  |

**III. Broj i struktura zaposlenih u centru za pomoć i njegu**

            Stanje 31. 12. \_\_\_\_\_\_\_\_\_ g.

|  |  |  |  |  |
| --- | --- | --- | --- | --- |
| Redni broj | Zvanje zaposlenih u Centru | | Stručna sprema | Broj zaposlenih |
| **I** | Ravnatelj |  |  |  |
| **II** | Djelatnici |  |  |  |
|  | koji |  |  |  |
|  | neposredno |  |  |  |
|  | pružaju |  |  |  |
|  | usluge |  |  |  |
|  | Ukupno zaposlenih pod **II** | |  |  |
| **III** | Računovod- |  |  |  |
|  | stveno-admi- |  |  |  |
|  | nistrativno |  |  |  |
|  | osoblje |  |  |  |
|  | Ukupno zaposlenih pod **III** | |  |  |
| **IV** | Pomoćno oso- |  |  |  |
|  | blje (vozač, |  |  |  |
|  | kuhar, |  |  |  |
|  | čistačica) |  |  |  |
|  | Ukupno zaposlenih pod **IV** | |  |  |
|  | **Sveukupno I+II+III+IV** | |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_            \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
                 Datum                                                             Potpis
i štambilj

Pravilnik, NN 26/1998-309
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)